钦定古今图书集成/明伦汇编/氏族典/第120卷 > 陈叔达
## 钦定古今图书集成/明伦汇编/氏族典/第120卷 > 陈叔达

按《唐书陈叔达传》：“叔达字子聪，陈宣帝子也。少封义
阳王，历丹阳尹、都官尚书。入隋，久不试。大业中，授内
史舍人，出为绛郡通守。高祖西师，以郡听命，授丞相
府主簿，封汉东郡公。与温大雅同筦机秘。方禅代时，
书册诰诏皆其笔也。武德初，授黄门侍郎，判纳言，封
江国公。叔达明辩，善为容，每占奏，搢绅属目。贞观初”，
与萧瑀争殿中，坐忿谇不恭免官。未几，居母丧，丧除，
为遂州都督，病不拜。顷之，擢礼部尚书。闺薄污慢，为
有司露劾，帝以名臣为护掩，授散秩归第。卒，谥曰“缪。”
久之，更谥曰“忠。”